Karksi maastikukaitseala
Karksi maastikukaitseala (ka Karksi ürgoru kaitseala) on kaitseala Sakala kõrgustikul, Viljandi maakonnas Mulgi vallas Ainja, Karksi, Kõvaküla, Polli ja Univere külas ning Karksi-Nuia linnas. Kaitseala pindala on 209,9 ha. Karksi maastikukaitseala kaitse-eesmärk on kaitsta: 1) Karksi ürgoru maastikku ning sealse elustiku mitmekesisust; 2) allikaid ja allikasoid; 3) kaitsealuste taimeliikide kollase kiviriku ja eesti soojumika kasvukohti. Kaitsealusel alal asuvad järgmised veekogud: Karksi põrguallikad, Karksi järv, Linnaveske järv, Halliste jõgi ja Kutsiku oja.